Document ID: /roh_data/filtered/Bilingualer_Corpus_interleaved-it-rm.jsonl.gz/810

This is a text translated from Italian to Rumantsch Grischun.
Appalti pubblici: la maggior parte delle commesse ad offerenti grigionesi

L'analisi degli appalti assegnati nel 2002 nel Cantone dei Grigioni mostra che la netta maggioranza degli appalti pubblici è stata affidata ad imprese grigionesi. In totale sono state rilevate dalla statistica 4497 commesse per un volume di commesse pari a 507 milioni di franchi. Di queste commesse 3763 per un valore totale di 374 milioni di franchi sono andate ad imprese grigionesi.

Da quattro anni il Dipartimento costruzioni, trasporti e foreste dei Grigioni tiene una statistica riguardante il settore degli appalti pubblici. Essa illustra in quale misura le vigenti regole sugli appalti pubblici trovano applicazione a livello comunale e cantonale. Vengono così registrate commesse di costruzione, forniture e servizi che vengono appaltate secondo l'Accordo GATT/OMC relativo agli appalti pubblici. Di regola si tratta di progetti d'appalto maggiori, per i quali possono presentare offerte imprese provenienti da tutti i paesi che hanno sottoscritto l'Accordo GATT/OMC, tra cui figurano tra gli altri i Paesi membri dell'UE, gli USA ed il Giappone. Vengono inoltre registrate anche le commesse del Cantone, dei comuni e di altri committenti che sono sottoposti agli appalti pubblici e che assegnano le loro commesse ai sensi della Legge cantonale sugli appalti pubblici.

Volume di commesse GATT/OMC di 223 milioni di franchi

Nel 2002 sono state assegnate secondo l'Accordo GATT/WTO 141 commesse per un valore complessivo di 223 milioni di franchi. Se paragonata al numero delle commesse aggiudicate la quota delle imprese grigionesi ammonta al 73 percento. In relazione all'installazione di una nuova linea di forni nell'impianto d'incenerimento rifiuti di Trimmis (GEVAG) sono stati assegnati tre lotti di costruzione importanti, per un valore complessivo di oltre 58 milioni di franchi, ad appaltatori generali specializzati extracantonali. Senza questi lavori tecnicamente più complessi, la quota degli offerenti cantonali per questo progetto ammonta al 78 percento del volume globale della commessa; per quanto riguarda le commesse di costruzione addirittura al 98 percento.

Il 95 percento delle costruzioni ad offerenti grigionesi

Anche la valutazione statistica per le aggiudicazioni secondo il diritto cantonale in materia di appalti pubblici mostra, come già negli anni precedenti, che per la maggior parte degli appalti sono stati presi in considerazione offerenti cantonali. Nel 2002, su un totale di 4356 aggiudicazioni annunciate, 3660 (84 percento) appalti sono stati ottenuti da offerenti con sede nei Grigioni. Misurata al volume delle commesse pari a 284 milioni di franchi, la quota delle ditte grigionesi ammonta per tutti i tipi di commessa all'86 percento.

Come ha mostrato la prassi di aggiudicazione in vigore finora, nonostante l'apertura del mercato la protezione naturale della distanza, determinata dalla posizione geografica del Cantone, ha giocato un ruolo da non sottovalutare a favore delle attività locali. Se si considerano le commesse di costruzione aggiudicate nel quadro di una procedura di pubblico concorso, 138 milioni di franchi dei 146 milioni di franchi (95 percento) della somma delle commesse sono andati ad imprese dei Grigioni.

Margine di manovra legale non completamente sfruttato

Entro determinati valori della commessa, le commesse possono essere aggiudicate per incarico diretto o con procedura ad invito. Come già nel 2001 la valutazione statistica 2002 ha mostrato che le istanze di aggiudicazione sovente non sfruttano appieno i margini di manovra concessi dalla legge, scegliendo una procedura superiore o invitando offerenti extracantonali.

È sorprendente il fatto che sia per le commesse di costruzione che per le commessi di servizio pubblicate sul Foglio ufficiale cantonale in procedura di pubblico concorso per la libera concorrenza, la quota di aggiudicatari cantonali è superiore a quella registrata nella procedura per incarico diretto, nella quale il committente può determinare autonomamente la cerchia degli offerenti.

Indicazioni dettagliate sul sito Internet:

http://www.bvfd.gr.ch/download/statistikbericht2002.pdf

Organo: Dipartimento costruzioni, trasporti e foreste

Fonte: it Dipartimento costruzioni, trasporti e foreste

Data: 26.08.2003

Fatgs da submissiun: La gronda part da las surdadas va ad offerents grischuns

L'analisa da las submissiuns succedidas l'onn 2002 en il chantun Grischun mussa ch'ina gronda maioritad da las acquisiziuns publicas èn vegnidas surdadas ad interpresas grischunas. En tut èn vegnidas registradas statisticamain 4497 incaricas cun in volumen da 507 milliuns francs. Da quellas èn idas 3763 incaricas d'ina valur totala da 374 milliuns francs ad interpresas grischunas.

Il departament da construcziun, traffic e selvicultura dal Grischun fa dapi quatter onns statistica per las acquisiziuns publicas. Quella dat ina invista en tge dimensiun che las reglas da submissiun vertentas vegnan duvradas sin plaun communal e chantunal. Uschia vegnan registradas incaricas da construcziun, furniziuns e prestaziuns da servetsch che vegnan surdadas tenor la cunvegna da GATT/OMC davart las acquisiziuns publicas. Per regla sa tracti latiers da projects d'acquisiziun pli gronds, tar ils quals pon offerir interpresas da tut ils pajais che han suttascrit la cunvegna da GATT/OMC. Latiers tutgan ils commembers da la UE, ils Stadis Unids, il Giapun ed auters. Ultra da quai vegnan registradas er incaricas dal chantun, da las vischnancas e d'auters incumbensaders ch'èn suttamess a las acquisiziuns publicas e che surdattan lur incaricas tenor la lescha chantunala da submissiun.

In volumen d'incaricas da GATT/OMC da 223 milliuns francs

L'onn 2002 èn vegnidas surdadas 141 incaricas d'ina valur totala da 223 milliuns francs tenor la cunvegna da GATT/OMC. Mesirà cun il dumber d'incaricas surdadas importa la part d'interpresas grischunas 73 pertschient. En connex cun l'installaziun da la nova lingia da pignas en il stabiliment per arder immundizias da Trimmis (CVARG) èn trais bistgettas pli grondas cun ina valur totala da 58 milliuns francs vegnidas surdadas ordaifer il chantun ad interpresas generalas spezialisadas. Senza questas lavurs tecnicamanin pli cumplexas importa la part dals offerents grischuns tar quel project, mesirà vi dal volumen d'incarica total, 78 pertschient, tar las incaricas da construcziun schizunt 98 pertschient.

95 pertschient dal volumen da construcziun van ad offerents grischuns

Er l'evaluaziun da la statistica per las surdadas tenor il dretg chantunal da submissiun mussa, sco gia l'onn precedent, che offerents entaifer il chantun èn vegnids resguardads tar la pli gronda part da las acquisiziuns. L'onn 2002 han, da totalmain 4356 surdadas registradas, survegnì l'agiudicaziun 3660 offerents cun domicil en il Grischun (84 pertschient). Cumpareglià cun il volumen d'incaricas da totalmain 284 milliuns francs importa la quota da las firmas grischunas per tut ils geners d'incaricas 86 pertschient.

Sco che la pratica da surdada da fin uss ha mussà, ademplescha la protecziun natirala che la distanza garantescha pervi da la situaziun geografica dal chantun Grischun, malgrà l'avertura dal martgà, ina rolla en favur da la mastergnanza indigena che n'è betg da sutvalitar. Sch'ins considerescha las incaricas da construcziun surdadas en il rom d'ina procedura averta, alura èn ids 138 milliuns da 146 milliuns francs (95 pertschient) da las summas d'incaricas ad interpresas dal Grischun.

Betg duvrà tut la libertad d'acziun legala

Aifer tschertas valurs d'incarica pon las incaricas vegnir surdadas per procedura directa u per procedura d'invit. Las evaluaziuns statisticas 2002 han mussà - sco gia quellas da l'onn 2001 - che las instanzas da surdada na fan savens betg cumplettamain diever da lur libertad d'agir concedida da la lescha e ch'ellas elegian libramain ina procedura superiura u envidan offerents extrachantunals.

Surprendent è il fatg, che tant tar las incaricas da construcziun sco er tar quellas da prestaziuns da servetsch ch'èn stadas publitgadas en il fegl uffizial dal chantun per la libra concurrenza en ina procedura averta, è la quota da retschaviders da l'agiudicaziun pli auta ch'en la procedura directa, nua che l'incumbensader po fixar sez il circul dals offerents.

Indicaziuns detagliadas pon ins chattar en l'internet sut:

http://www.bvfd.gr.ch/download/statistikbericht2002.pdf

Gremi: departament da construcziun, traffic e selvicultura

Funtauna: rg departament da construcziun, traffic e selvicultura

Data: 26.08.2003